สภา นศ.ธรรมศาสตร์ ประณามคอลัมนิสต์เดลินิวส์ไร้จรรยาบรรณ ปมป้ายสีเป็นเครื่องมือทำลายชาติ
สภานักศึกษามหาวิทยาลัยธรรมศาสตร์ ศูนย์รังสิต ออกแถลงการณ์ประณาม คอลัมนิสต์เดลินิวส์ เหตุกล่าวหาอาจารย์นักศึกษา เป็นเครื่องมือนักการเมืองและพวกทำลายชาติ เจตนาให้เกลียดชัง จี้รับผิดชอบ11 พ.ค.2561 จากกรณี บทความข่าว นรกป่วนชาติ ( รอบใหม่ ) ซึ่งเขียนโดยเจ้าของนามปากกวานนี้ (10 พ.ค.61) สภานักศึกษามหาวิทยาลัยธรรมศาสตร์ ศูนย์รังสิต ในฐานะองค์กรที่พิทักษ์สิทธิและเสรีภาพของนักศึกษาและประชาชนชาวไทยมาโดยตลอด และในฐานะผู้แทนของนักศึกษามหาวิทยาลัยธรรมศาสตร์ ออกแถลงการณ์ประณามต่อการกระทำของสื่อและนักเขียนข่าวดังกล่าว โดยระบุว่า ไร้จรรยาบรรณในวิชาชีพ ขาดความเที่ยงธรรมและความเป็นภววิสัยในการรายงานข่าวอีกทั้งขาดการกลั่นกรองข้อเท็จจริงก่อนที่จะนำเสนอสู่สาธารณะ ตลอดจนมีเนื้อหาอันก้าวก่ายสิทธิส่วนตัวของบุคคลอื่น โดยที่นำมาซึ่งความเกลียดชัง และความแตกแยกในสังคม นับว่าเป็นภัยต่อความมั่นคงของชาติและสังคมในแบบหนึ่งสภานักศึกษามหาวิทยาลัยธรรมศาสตร์ ศูนย์รังสิต ขอเรียกร้องให้สำนักพิมพ์เดลินิวส์แสดงความรับผิดชอบต่อกรณีดังกล่าวและขอเรียกร้องไปยังนักเขียนข่าวเจ้าของนามปากกา เขื่อนขันธ์ ให้พิจารณาการทำงานของตนในฐานะสื่อมวลชนว่ายังคงมีจรรยาบรรณในวิชาชีพเพียงพอสำหรับการรับใช้สังคมอยู่หรือไม่สุดท้ายนี้ สภานักศึกษามหาวิทยาลัยธรรมศาสตร์ ศูนย์รังสิต ขอสนับสนุนให้นักศึกษาและประชาชน พิจารณาข้อมูลข่าวสารจากสื่อที่มีคุณภาพและเชื่อถือได้ เพื่อมิให้ตกเป็นเหยื่อของการใช้สื่อในการสร้างความร้าวฉานและแตกแยกในสังคม รวมทั้งขอสนับสนุนต่อการใช้สิทธิและเสรีภาพของนักศึกษาและประชาชนตามที่ได้รับรองไว้ในรัฐธรรมนูญแห่งราชอาณาจักรไทยอย่างเหมาะสมและสมควร โดยมิทำลายซึ่งสิทธิและเสรีภาพของบุคคลอื่น
สภานักศึกษามหาวิทยาลัยธรรมศาสตร์ ศูนย์รังสิต ออกแถลงการณ์ประณาม คอลัมนิสต์เดลินิวส์ เหตุกล่าวหาอาจารย์นักศึกษา เป็นเครื่องมือนักการเมืองและพวกทำลายชาติ เจตนาให้เกลียดชัง จี้รับผิดชอบ 11 พ.ค.2561
จรรยาบรรณสื่อมวลชน,นรกป่วนชาติรอบใหม่,สภานักศึกษามหาวิทยาลัยธรรมศาสตร์ ศูนย์รังสิต,สื่อมวลชน,เขื่อนขันธ์,เดลินิวส์